राजनीतिक हैसियतको कुरा गर्ने हो भने युवापङ्क्ति कुनै पनि राजनीतिक दलको पार्टी नेतृत्वमा सजिलै पुग्न सक्ने अवस्था छैन । राजनीतिक पार्टीहरुले सैद्धान्तिक रुपमा युवाको भूमिकालाई लिएर जति नै भाषणबाजी गरे पनि जनसाङ्ख्यिक रुपमा व्यवहारतः युवालाई नेतृत्व तहमा पुर्याउने वातावरण बनाएका छैनन् । यसर्थ, राजनीतिमा युवा सहभागिताको मुद्दा पनि पेचिलो र प्रखर बन्ने गरेको छ । अब युवाले पनि भूमिका माग्ने मात्र होइन भूमिका स्थापित गर्ने बेला आइसकेको छ ।
